Home -- Aymara -- Perform a PLAY -- 049 (The good shepherd)
49. Suma awatiri
Mä cutejj mä autopistan sarnakascayäta. Wali jiwaquïnwa, kokanacani, uvas alinacani, uqhamaraqui achu alinacani. Mä ovej tama awatiripampi uñjaractwa. ¿Yattati ovejanacajj awatiripan aruparuquiwa ist’asi uqhamarac janipiniw yakharojj ist’caspati? ¿Yattati ratuquiw karjjasipjje ucatsti janiraquiw enemigopar saycatcaspati? ¿Yattati jupanacajj janiw cauqhancats amuyasipquiti? Janipiniw thaqh utar cutt’añataqui catcaspati anjama caballjamajja. Jupanacajja awatirpin munapjje irpatäñataqui, imatäñataqui uqhamaraqui mankatäñataqui.
Jiwasanacataquejj uqhamaraquiw waquisi. Cunapachatï ovejanac uñjtjja cuntï Jesusajj jiscänjja uc amtasta.
Jesús: “Nayätwa suma awatirejja. Ovejanacajjajja arujj uñtiwa arcapjjaraquituwa.”
Jupaw suma awatirijja jiwasanacasti ovejanacapa.
Uc amuyt’añataquejja, mä urujja cuentt’änwa.
(Ovejanacan ojjotapa)
Jesús: “Mä awatirija patac ovejanïnwa. Suma pastonacäquejj ucjanacaruwa irpäna koma thaya umani. Cunapachatejj lakonacajja mankantañataqui jutänjja, awatirijja ratuquiw amuyasïna ucatsti tamarujja imänwa. Awatir jac’anjja ovejanacajja walincapjjänwa uqhamarac janiw cunas faltcänti. Jayp’ujj uyuparuwa irpjjäna ucatsti takpachäscatap yatiñataquijja jact’änwa. 97, 98, 99. ¿Llä tunca llätuncaniqui? Mayaw chhakhatäna. Mayanacat saranucuwayataynawa yakha thaqhi saratayna – chhakjjataynawa. Karjata usuchjata warariscäna yanap mayisina.
Awatiripajj ch’umitaypin jicjjatañcamawa thakhatayna. Cusisitaw waytatayna kepjjarusjj utaparuw apjjatayna. Jichhajj ovejitajja waliquïnwa uqhamarac imt’ata.
Amigonacaparujj awatirijj sänwa: C’uchisipjjam nayampi, chhakat ovejitajjarujj catjjtwa.
Mayaquiwa jupataquejja asquïnjja. Thakhataynawa jicjjataraquitaynawa. Wal munasïna.”
Jesusaw suma awatirijja. ¿Uñttat arupa? ¿Jupar arctati?
Jupamp chict’atajja waliquiwa imatäscaraquiwa. Cuntï waquisqui ucj Jupaw churistu. Jiwasanacamp chict’atapuniwa, janiw cuna pachas jan walt’añanacan jayt’quistaniti. Ucampisa, waljaninacawa -aca ovej-jama- pachpa thaqhip saranucupjje. ¿Amuyastati cunats uqhamapacha?
Uñstirinaca: Parliri, Jesús
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn quy_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn